Piouter dit - Creative Company
Piouterwerk as handwerkvorm is geskik vir handwerkers van alle ouderdomsgroepe en vaardighede. Dit is heerlik om met hierdie sagte metaal te werk wat so maklik in verskillende interessante fatsoene gevorm en gebuig kan word.
In haar eerste boek, Maklike piouter-projekte, het skrywer Sandy Griffiths gefokus op kleiner, makliker projekte. Die projekte in hierdie boek is steeds maklik, maar die verskeidenheid is soveel groter en sluit treffende juwele, en groter dekoritems vir bykans elke vertrek in die huis in. Met volledige aanwysings vir enigiets van 'n stylvolle badkamerspieël tot elegante sout-en-pepermeuele, opdienborde, piouterkuns vir die woonkamer en 'n bedkassie vir die slaapkamer, is die klem dikwels ook op herwinning en hernuwing.
Die ontwerpe is heeltemal oorspronklik en daar is patrone vir almal in die boek. Maklike aanwysings word vergesel van pragfoto's van elke voltooide artikel met omvattende wenke om seker te maak jou projek is 'n sukses.